Ερτ Μάιτενς

Ο Ερτ Μάιτενς (φλαμανδικά: Aert Mijtens, Βρυξέλλες, 1541 - Ρώμη, 1602) ήταν Φλαμανδός ζωγράφος της Αναγέννησης.

Πρώιμος βίος
Ο Μάιτενς γεννήθηκε στις Βρυξέλλες. Είναι το πρώτο γνωστό μέλος μιας οικογένειας καλλιτεχνών με το επώνυμο "Mijtens" ή "Mytens" (ελληνικά προφέρονται "Μάιτενς" και οι δύο γραφές). Ήταν θείος του Ίσαακ Μάιτενς (περ. 1602-1666), προσωπογράφου στη Χάγη και του Ντάνιελ Μάιτενς (1590 - 1647), ζωγράφου στην αγγλική Αυλή.Rudolf E. O. Ekkart, et al. "Mijtens." Grove Art Online. Oxford Art Online. Oxford University Press. Web. 23 Nov. 2013

Σταδιοδρομία
Σύμφωνα με τον πρώιμο βιογράφο Κάρελ φαν Μάντερ ταξίδεψε στη Ρώμη, όπου τον αποκαλούσαν Ρινάλντο Φιαμμίνγκο (Rinaldo fiammingo, Ρινάλντο ο Φλαμανδός) και έγινε φίλος με τον ζωγράφο Χανς Σπέκερτ (Hans Speckaert). Ζωγράφιζε χρησιμοποιώντας το εργαστήριο ενός άλλου Φλαμανδού ζωγράφου, του Αντόνι Σάντφοορτ (Anthoni Santvoort), ο οποίος ζωγράφιζε αναπαραστάσεις της Παρθένου Μαρίας (Maria Magior) σε πλάκες χαλκού. Aert Mijtens in Karel van Mander's Schilder-boeck, 1604, courtesy of the Digital library for Dutch literature

Ο Μάιτενς δραστηριοποιήθηκε στις Βρυξέλλες, στη Ρώμη, στη Νάπολη (όπου υπήρξε επιτυχημένος και εργάστηκε στην Αυλή του αντιβασιλέα), στη Λ'Άκουιλα και στη Χάγη. Ήταν δάσκαλος του Μπάρεντ φαν Σόμερεν (Barend van Someren) κατά την παραμονή του στη Ρώμη.Aert Mijtens in the RKD Ο φαν Σόμερεν νυμφεύτηκε τη θυγατέρα του Μάιτενς και επέστρεψε μαζί της στη Φλάνδρα.

Ζωγράφισε εικόνες για Αγία Τράπεζα, ιστορικά και μυθολογικά θέματα και πορτρέτα. Απεβίωσε στη Ρώμη.

 Δείτε επίσης 
 Κατάλογος Φλαμανδών ζωγράφων

Παραπομπές

Aert Mijtens on Artnet

Εξωτερικοί σύνδεσμοι


Κατηγορία:Φλαμανδοί ζωγράφοι